นายศุภชัย จงศิริ กรรมการผู้ทรงคุณวุฒิ รักษาการในตำแหน่งผู้อำนวยการสำนักงานส่งเสริมอุตสาหกรรมซอฟต์แวร์แห่งชาติ เปิดเผยว่า สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) หรือซิป้า ได้เน้นย้ำภารกิจสนับสนุนและพัฒนาศักยภาพผู้ประกอบการในอุตสาหกรรมซอฟต์แวร์ไทยอย่างต่อเนื่องตลอดระยะเวลากว่า  12  ปี โดยจากผลการสำรวจของสถาบันวิจัยเพื่อการพัฒนาประเทศ (TDRI) คาดการณ์ว่ามูลค่ารวมของอุตสาหกรรมซอฟต์แวร์ทั้งแง่ตลาดการผลิตและบริการซอฟต์แวร์ในปี  2559  จะมีมูลค่าราว  69,306  ล้านบาท ซึ่งเป็นปัจจัยชี้วัดให้เห็นถึงศักยภาพและโอกาสในการเติบโตของอุตสาหกรรมซอฟต์แวร์ ดังนั้นซิป้าจึงกำหนดแผนการดำเนินงานในการสนับสนุนส่งเสริมผู้ประกอบการให้ได้รับการยอมรับ และมั่นใจในการใช้ซอฟต์แวร์ไทยยิ่งขึ้น โดยการจัดทำ“โครงการขึ้นทะเบียนและรับรองผู้ประกอบการซอฟต์แวร์”